b'\n_START_ARTICLE_\nDirham\n_START_SECTION_\nEnota za maso\n_START_PARAGRAPH_\nV Rimskem imperiju je bila drahma (dirham) enota za maso, ki se je uporabljala v severni Afriki, na Bli\xc5\xbenjem Vzhodu in v Perziji in je imela razli\xc4\x8dne vrednosti._NEWLINE_V poznem Osmanskem cesarstvu je standardni dirham tehtal 3,207 g. 400 dirhamov je ena oka._NEWLINE_V Egiptu je leta 1895 dirhan tehtal 47,661 granov (3,088 g).\n_START_SECTION_\nZgodovina\n_START_PARAGRAPH_\nBeseda dirham izvira iz imena gr\xc5\xa1kega kovanca drahma (\xce\xb4\xcf\x81\xce\xb1\xcf\x87\xce\xbc\xce\xae). Gr\xc5\xa1ko govore\xc4\x8de Bizantinsko cesarstvo je obvladovalo Levant in trgovalo z Arabijo, zato so bili na tem ozemlju v obtoku bizanzinski kovanci \xc5\xbee v predislamskih \xc4\x8dasih pa tudi potem. Naziv kovanca so Arabci najprej samo privzeli v svoj besednjak, proti koncu 7. stoletja pa so z njim poimenovali svoj denar, na katerem je bil naziv vladarja in religiozni verzi. Dirham je bil v obtoku v mnogih sredozemskih dr\xc5\xbeavah, tudi v \xc5\xa0paniji, od 10. do 12. stoletja pa se je uporabljal celo v Evropi._NEWLINE_Enak izvor ima tudi ime armenskega drama. Druga valuta, ki je v obtoku med muslimani, je dinar, katerega ime je romanskega porekla.'